joelniklaus/EU_Wikipedias huggingface dataset:
Titas Stremavičius

Titas Stremavičius (g. 1998 m. vasario 15 d. Kaune) – Lietuvos šachmatininkas, jauniausias Lietuvos šachmatų tarptautinis meistras (TM, 2014 m.,(),Didmeistris (DM, 2019)  Europos Sąjungos jaunių (iki 14 m.) šachmatų čempionas (2011 m.), Europos greitųjų šachmatų jaunimo (B16) čempionas (2013 m.), 2015 m. Lietuvos vicečempionas.

Biografija 
Mokėsi Kauno Jono Basanavičiaus gimnazijoje. Kauno „Jaunalietuvių sporto organizacijos“ auklėtinis.
Treneris – Laimutis Šolys.

2007–2014 m. atstovavo Lietuvai Pasaulio ir Europos jaunių šachmatų čempionatuose.

Pasiekimai 
 2007 m. Pasaulio jaunių šachmatų čempionatas, Kemeras (Antalijos provincija, Turkija): 5,5 tšk., 71 vieta tarp 150 dalyvių
 2008 m. Europos jaunių šachmatų čempionatas, Herceg Novis (Juodkalnija): 5 tšk., 45 vieta tarp 120 dalyvių
 2009 m. Europos jaunių šachmatų čempionatas, Fermas (Italija): 5 tšk., 37 vieta tarp 104 dalyvių
 2010 m. Pasaulio jaunių šachmatų čempionatas, Porto Karras (Sitonija, Graikija): 7 tšk., 27 vieta tarp 156 dalyvių
 2011 m. Europos jaunių šachmatų čempionatas, Albena (Bulgarija): 7 tšk., 4 vieta tarp 104 dalyvių
 2012 m. Europos jaunių šachmatų čempionatas, Praha (Čekija): 6,5 tšk., 15 vieta tarp 141 dalyvių
 2012 m. Pasaulio jaunių šachmatų čempionatas, Mariboras (Slovėnija): 6,5 tšk., 52 vieta tarp 150 dalyvių
 2013 m. VII R. Makavecko greitųjų šachmatų turnyras, 1 vieta
 2013 m. Pasaulio jaunių šachmatų čempionatas, Al Ainas (Jungtiniai Arabų Emyratai): 6,5 tšk., 52 vieta tarp 167 dalyvių
 2013 m. Europos jaunių šachmatų čempionatas, Budva (Juodkalnija): 6,5 tšk., 8 vieta tarp 91 dalyvių
 2014 m. Europos jaunių šachmatų čempionatas, Batumis (Gruzija): 6,5 tšk., 5 vieta tarp 89 dalyvių
 2014 m. tarptautinis šachmatų turnyras „Jūros šventė – 2014“, Klaipėda, A grupės varžybų nugalėtojas (1 vieta)

Šaltiniai

Nuorodos 
 Reitingai

Lietuvos šachmatininkai
Jovita Vedrickienė

Jovita Vedrickienė (mergautinė pav. Žiogaitė; g. 1986 m. spalio 28 d. Tauragėje) – Lietuvos šachmatininkė ir finansininkė, Lietuvos moterų šachmatų vicečempionė (2008 m.) ir bronzininkė (2012 m.), Lietuvos moterų šachmatų rinktinės narė, šachmatų olimpietė (2008 ir 2012 m.).

Biografija 
2004 m. Jovita baigė Tauragės Versmės gimnaziją. Nuo 2004 iki 2008 m. Vilniaus universiteto (VU) Matematikos ir informatikos fakultete studijavo finansų ir draudimo matematiką, statistikos bakalaurė. Nuo 2008 iki 2010 m. VU MIF studijavo finansų ir draudimo matematiką, matematikos magistrė. 2010–2011 m. Vlerick Leveno-Gento vadybos mokykloje su pagyrimu baigė finansų vadybos magistro studijas. 2011–2014 m. mokėsi CFA Institute, prileista prie atestuoto finansų analitiko (CFA) II lygio egzamino.

2008–2010 m. AB Lietuvos draudimas aktuarė. 2011–2013 m. banko AB „Swedbank“ rizikos analitikė. Nuo 2013 m. UAB „Atea“ grupės kontrolierė.
 
Ištekėjusi (2013 m.). Vyras Tautvydas Vedrickas (g. 1990 m.), šachmatininkas, FIDE meistras, Lietuvos greitųjų šachmatų čempionas. Turi sūnų.

Sportinė veikla 
Šachmatais Jovita Žiogaitė pradėjo žaisti būdama 5-erių metų, kuomet šachmatų mėgėjas tėtis nutarė išmokyti abu savo vaikus – Jovitą ir metais vyresnį brolį Modestą. Vaikai lankė šachmatų būrelį. Jovita baigė Tauragės vaikų ir jaunių sporto mokyklą. Treneris Romualdas Ogiala. Vėliau Jovita buvo privačios Šachmatų mokyklos „Vilniaus fortas“ auklėtinė. Treneris Vaidas Sakalauskas. Dalyvavo Moterų šachmatų olimpiadose: 2012 metais – Stambule (Turkija), 2008 m. kaip atsarginė žaidėja Drezdene (Vokietija).

Dirba savanore organizacijoje „ŠachmatAukim“, populiarina žaidimą šachmatais tarp vaikų.

Šaltiniai 

Lietuvos šachmatininkai
Lietuvos finansininkai
Viktorija Beinoraitė

Viktorija Beinoraitė–Savickienė (g. 1988 m. Klaipėdoje) – Lietuvos šachmatininkė, Lietuvos moterų šachmatų rinktinės narė, šachmatų olimpietė (2010 m.), Kauno klubo „Margiris“ narė.

Biografija 
Baigė Klaipėdos „Varpo“ vidurinę mokyklą, po to – Aleksandro Stulginskio universiteto Ekonomikos ir vadybos fakultetą, magistro studijas.

Buvo Klaipėdos šachmatų sporto klubo „Bokštas“ narė. 2006 metais su Klaipėdos „Bokšto“ komanda debiutavo Nacionalinėje šachmatų lygoje. Treneris Jonas Lapėginas.

2004 m. Lietuvos jaunių (gimusių 1984 metais ir vėliau) šachmatų komandų čempionatų bronzininkė.

2006 m. Lietuvos moterų greitųjų ir žaibo šachmatų čempionatuose iškovojo bronzos medalius, Žaibo čempionate iš 22 šachmatininkių pelniusi 9 taškus iš 11 (kaip ir sidabro medalį laimėjusi šiaulietė Deimantė Daulytė).

2006 m. laimėjo Jono Lapėgino taurę.

2008 metais žaidė Lietuvos šachmatų lygos (LŠL) aukščiausiosios lygos Kauno „Margirio-1“ komandoje.

2008 metais su LŽŪU šachmatininkų komanda (A. Savickas, V. Beinoraitė, doc. V. Vaščila, M. Beinoras, V. Vaznonis) tapo Lietuvos studentų šachmatų varžybų I vietos laimėtoja.

2007/2008 m.m. SELL žaidynėse Suomijoje šachmatų komandinėse varžybose su LŽŪU komanda (M. Beinoras, V. Beinoraitė, S. Kalvaitis) laimėjo 1-ąją vietą.

2009 m. Tarptautiniame šachmatų turnyre „Plungė – 2009“ tarp moterų surinko 5 taškus ir tapo nugalėtoja.

2009 m. Lietuvos moterų šachmatų čempionato 4-osios vietos laimėtoja.

2010 m. Lietuvos komandiniame šachmatų čempionato nugalėtoja kartu su Kauno „Margirio“ komanda (GM Šarūnas Šulskis, GM Vidmantas Mališauskas, GM Algimantas Butnorius, IM Mindaugas Beinoras, Viktorija Beinoraitė, IM Aidas Labuckas, Tomas Laurušas, FM Laimutis Šolys ir Brigita Laurušaitė).

2010 m. dalyvavo 39-oje Šachmatų olimpiadoje Chanty Mansijske (Rusija) ir su Lietuvos rinktine iškovojo 20 vietą. Espoo (Suomija) vykusiose XXVIII SELL žaidynėse su ASU universiteto šachmatininkų komanda (Viktorija Beinoraitė, Kęstutis Vasylius, Mindaugas Asauskas) iškovojo bronzos medalį.

Šaltiniai

Nuorodos 
 Reitingas
 Apie Viktoriją Beinoraitę www.chessgames.com svetainėje)

Lietuvos šachmatininkai
Ināra Mūrniece

Inara Mūrniecė () – Latvijos politikė, žurnalistė, nuo 2014 m. lapkričio 4 d. Saeimos pirmininkė.

Latvijos Seimo pirmininkai
Latvijos politikai
Top Sensation

Top Sensation – 1969 m. Italijoje sukurtas trileris.

Pagrindiniai aktoriai 
 Aktorius – vaidmuo
Edwige Fenech – Ula
 Rosalba Neri – Paola
 Eva Thulin – Beba 
 Maud Belleroche – Madi
 Maurizio Bonuglia – Aldo
 Rugerro Miti – Tonis
 Salvatore Puntillo – Andro

Turinys 

Pasiturinti naftos magnatė Madi ieško būdų kaip savo sūnų, turintį piromanijos polinkių, paversti „tikru vyru“. Ji suorganizuoja pasiplaukiojimą jachta, į kurią be judviejų dar pakviečia godžią ir nuolatos sekso ištroškusią porą bei brangiai apmokamą prostitutę Ulą. Nepaisant visų pastangų, tai niekaip nepaveikia jaunuolio, kol jachta stabteli vienoje iš Viduržemio jūros salų. Keliautojai susipažįsta su dailia mergina Beba ir jos kvailoku vyru, kuriuos pakviečia į savo jachtą. Netikėtai jaunuolis pradeda rodyti įkyrų dėmesį Bebai, ko pasėkoje įvyksta žmogžudystė...

1969 filmai
Italijos filmai
Trileriai
Pranas Šatkus

Pranciškus (Pranas) Šatkus (1901 m. gruodžio 17 d. Melagiškės k., Batakių vls., Raseinių aps., Kauno gub., Rusijos imperija – 1986 m. Salantuose, Kretingos r.) – Lietuvos katalikų bažnyčios kunigas, politinis kalinys, tremtinys, disidentas.

Biografija 
Baigęs Kauno dvasinę seminariją, 1931 m. gegužės 30 d. buvo įšventintas kunigu ir paskirtas vikaru į Rietavo bažnyčią. 1931–1932 m. dirbo vikaru Šilutėje, 1932–1933 m. – Kartenoje, 1933 m. – Tirkšliuose, 1933–1935 m. – Luokėje. 1935 m. paskirtas Degučių parapijos, 1936 m. – Pajūrio, 1938 m. – Didkiemio, 1941 m. – Stulgių, 1943 m. – Kaunatavos parapijos klebonu.
 
1945 m. birželio 9 d. enkavedistų Kaunatavoje suimtas, kalintas Telšiuose, nuo 1945 m. lapkričio 22 d. – Šiauliuose. LSSR NKVD kariuomenės karinio tribunolo 1946 m. liepos 31 d. nuteistas 10 metų lagerio ir 5 metams tremties, 1946 m. rugpjūčio 31 d. išvežtas į Ustvymlagą, Komija, Rusijos TFSR. Paleistas 1954 m. rugsėjo 22 d. 

Grįžęs į Lietuvą, buvo paskirtas Salantų bažnyčios altarista. Nuo 1956 m. dirbo Vaičaičių, nuo 1959 m. – Ylakių, nuo 1961 m. – Darbėnų, nuo 1963 m. – Salantų, nuo 1973 m. – Šateikių parapijos klebonu. 1982 m. vėl tapo Salantų bažnyčios altarista. Klebonaudamas Salantuose naujai išdažė bažnyčią. 

Dalyvavo disidentinėje veikloje: pasirašė Telšių vyskupijos kunigų protesto pareiškimus SSKP generaliniams sekretoriams Leonidui Brežnevui ir Jurijui Andropovui. 

Mirė Salantuose, palaidotas bažnyčios šventoriuje.

Literatūra 
 Kunigų kapai Gargždelėje ir jų tekstai. – Salantų bažnyčia: istorija, meno vertybės ir žmonės. – Žemaičių praeitis. – Vilnius: Vilniaus dailės akademijos leidykla, 2011. – T. 13. – P. 472
 Paulius Vaniuchinas. Iš Salantų bažnyčios praeities. III dalis. – Nuo Skilandžių iki Salantų... Salantai. Gimtojo miesto praeitis

Šaltiniai

Nuorodos 
 salantiškis.lt
 SSRS okupacinės valdžios represuotų, sunaikintų Telšių vyskupijos dvasininkų žinynas 

Šatkus, Pranas
Šatkus, Pranas
Virginijus Grabliauskas

Virginijus Grabliauskas (g. 1972 m. birželio 21 d. Vilniuje) – Lietuvos šachmatininkas, 
tarptautinis meistras (nuo 1994 m.), Lietuvos šachmatų čempionas (1997 m.), korespondencinių šachmatų tarptautinis didmeistris (nuo 2010 m.), Europos komandinių korespondencinių šachmatų vicečempionas, penkiskart Lietuvos komandinių čempionatų laimėtojas (1992, 1993, 1995, 1997, 2007 m.).

Biografija  
Baigė Vilniaus 44-ąją vidurinę mokyklą.  1995 m. baigė studijas Vilniaus universiteto Komunikacijos fakultete. 

1994-2004 m. „ZPR International Inc.“ atstovybės analitikas-asistentas, 2004-2007 m. investicinių bendrovių valdymo įmonės „Investicijų portfelių valdymas“ finansų analitikas.
Nuo 2008 m. VšĮ „Nacionalinė šachmatų lyga“ direktorius. 

Pirmasis treneris - Juozas Butkus. 2000 m. pradėjo žaisti korespondenciniais šachmatais. Sėkmingai atstovavo Lietuvai Europos čempionatuose.  2007 m. vyresnysis korespondencinių šachmatų meistras. Nuo 2009 m. Irano nacionalinės jaunių šachmatų rinktinės treneris.  2010 m. ICCF kongresas Turkijoje suteikė korespondencinių šachmatų didmeistrio titulą.

1999-2000 m. organizavo Tarptautinės korespondencinių šachmatų federacijos (ICCF) kongresą Deitona Biče, Florida (JAV). 
2002-2008 m. Lietuvos korespondencinių šachmatų federacijos (LKŠF) sekretorius. Nuo 2004 m. LKŠF atstovas ICCF serveryje (LKŠF organizuojamų turnyrų organizatorius ir turnyrų direktorius).  
2005 m. Lietuvos šachmatų klubų lygos (LŠKL) bendrasteigėjas. Nuo 2003 m. Vilniaus šachmatų ir bridžo klubo „NSEL30“ sekretorius.

Pasiekimai 
 1991 m. Europos jaunimo šachmatų čempionatas, Olborgas (Danija): 	4,5 tšk., 	17 vieta 	tarp 36 dalyvių
 2002-2006 m. XIV Pasaulio korespondencinių šachmatų olimpiada (I olimpiada elektroniniu paštu), 2 vieta.
 1999-2004 m. V Europos komandinis korespondencinių šachmatų čempionatas, 2 vieta.
 VI Europos komandinis korespondencinių šachmatų čempionatas, 2 vieta.

Šaltiniai 

Lietuvos šachmatų čempionai
Korespondencinių šachmatų didmeistriai
Vytautas Zigmas Vaitonis

Vytautas Zigmas Vaitonis (1942 m. rugsėjo 10 d. Raseiniuose – 2020 m. gruodžio 30 d. Klaipėdoje, palaidotas Palangos kapinėse) – Lietuvos šachmatininkas, Tarptautinis korespondencinių šachmatų meistras, 5-ojo Europos komandinių korespondencinių šachmatų vicečempionas, dukart (10-ojo ir  16-ojo) Lietuvos korespondencinių šachmatų čempionas, daugkartinis Klaipėdos šachmatų pirmenybių dalyvis ir prizininkas, čempionas (1981 m.).

Biografija 
1965 metais baigė Charkovo komunalinės statybos inžinierių instituto Statybos ekonomikos fakultetą. Klaipėdos statybos treste Planavimo skyriaus viršininkas. Vėliau dirbo pedagogu.

Šachmatais žaisti pradėjo 1976 m. Du kartus tapo nugalėtoju Lietuvos korespondencinių šachmatų čempionatuose. V Europos šachmatų komandiniame čempionate įvykdė Tarptautinio korespondencinių šachmatų meistro    normą.
Jis daug žaidė ne tik individualiose, bet ir įvairiose komandinėse korespondencinių šachmatų varžybose.

Pasiekimai 
 Aukščiausias ICCF reitingas korespondenciniais šachmatais  2486 buvo  pasiektas 1996 m.
 X Lietuvos korespondencinių šachmatų čempionatas (1979–1981 m.), 13½ taškų iš 17 (1 vieta)
 XVI Lietuvos korespondencinių šachmatų čempionatas (1993–1994 m.), 11 taškų iš 14 (1 vieta)
 XVII Lietuvos korespondencinių šachmatų komandinis čempionatas, su komanda „ŠVYTURYS“ antroje lentoje
 V Europos šachmatų komandinis čempionatas (Lietuvos komandos sudėtyje):
 Atrankinės varžybos: trečia grupė 12 lenta (1994–2000 m.m.) – 6½ taško iš 9 (2-3 vietos)
 Finalas: 9 lenta (1999–2003 m.m.) – 6½ taško iš 10 (2 vieta)

Šaltiniai

Išorinės nuorodos 
 Vytauto Vaitonio partijos 2012 m. Europos senjorų čempionate
 Vytauto Vaitonio šachmatų partijos

Lietuvos korespondencinių šachmatų čempionai
Tarptautinis meistras

Tarptautinis meistras (sutr. TM; , IM) – šachmatų kvalifikacinis sporto vardas (titulas), suteikiamas stipriems žaidėjams. Viena pakopa aukštesnis už FIDE meistro, bet žemesnis už didmeistrio (DM) vardą. Tarptautinio meistro vardą suteikia FIDE už rezultatus varžybose. Tarptautiniai meistrai paprastai turi Elo reitingą tarp 2400 ir 2500. Rečiau būna žaidėjų, kurie dar netapo didmeistriais, bet turi Elo reitingą, didesnį kaip 2500.

2010 metais FIDE reitingo sąraše 3036 žaidėjai turėjo TM titulą; iš jų 264 – Rusijoje (2008 m.).

Platesnis vartojimas 

Atskiras tarptautinio meistro titulas suteikiamas ir   korespondencinių šachmatų žaidėjams, šachmatų kompozicijų kūrėjams bei sprendėjams,  o taip pat, ir šaškių žaidėjams.

Tarptautinė korespondencinių šachmatų federacija suteikia tarptautinio korespondencinių šachmatų meistro titulą.

WFCC  nuo 2010 m. - atskirus  šachmatų kompozicijų sprendimo ir kompozicijų kūrybos tarptautinio meistro titulus. Iki tol juos suteikdavo FIDE. 

Tarptautinė šaškių federacija (FMDJ), šaškininkams, taip pat, suteikia  tarptautinio meistro titulą.

Lietuvos tarptautiniai meistrai 
Lietuvos šachmatininkai, kuriems buvo suteiktas tarptautinio meistro ar didmeistrio vardas (chronologine tvarka pagal vardo įgijimo metus; DM – didmeistris):
 1950 m. Vladas Mikėnas (1910–1992)
1952 m. Povilas Vaitonis (1911–1983)
 1983 m. Algimantas Butnorius (1946-2017)
 1984 m. Viktor Gavrikov (g. 1957 m.)
 1987 m. Eduardas Rozentalis (g. 1963 m.), DM
1987 m. Vitalijus Majorovas (1961-1997)
1988 m. Gintautas Piešina (1952-2014)
 1989 m. Vidmantas Mališauskas (g. 1963 m.), DM
 1990 m. Aloyzas Kveinys (g. 1962 m.), DM
 ~1991 m. Algirdas Bandza (g. 1957 m.)
 1992 m. Darius Zagorskis (g. 1969 m.), DM
 1992 m. Antanas Zapolskis (g. 1962 m.)
 1993 m. Darius Ruželė (g. 1968 m.), DM
 ~1993 m. Virginijus Dambrauskas (g. 1962 m.)
 1994 m. Virginijus Grabliauskas (g. 1972 m.)
 1994 m. Šarūnas Šulskis (g. 1972 m.), DM
 1995 m. Kęstutis Kaunas (g. 1942 m.)
 1997 m. Aidas Labuckas (1968–2013)
 1998 m. Vaidas Sakalauskas (g. 1971 m.)
 1999 m. Vytautas Šlapikas (g. 1973 m.)
 2000 m. Gediminas Šarakauskas (g. 1977 m.)
 2001 m. Viktorija Čmilytė (g. 1983 m.), DM
 2006 m. Dagnė Čiukšytė (g. 1977 m.)
 2008 m. Mindaugas Beinoras (g. 1987 m.)
 2008 m. Vytautas Vaznonis (g. 1986 m.)
 2009 m. Kęstutis Labeckas (g. 1988 m.)
 2009 m. Emilis Pileckis (g. 1990 m.)
 2013 m. Tomas Laurušas (g. 1996 m.)
 2013 m. Matas Narmontas (g. 1991 m.)
 2014 m. Deimantė Daulytė (g. 1989 m.)
 2015 m. Titas Stremavičius (g. 1998 m.), DM
2017 m. Paulius Pultinevičius (g. 2001 m.), DM

Šaltiniai 

Šachmatų vardai
Darius Zagorskis

Darius Zagorskis (g. 1969 m. lapkričio 20 d. Vilniuje) –   Lietuvos šachmatininkas, didmeistris (nuo 2013 m.), tarptautinis meistras (1994 m.), Lietuvos šachmatų čempionas (2004 m.), (2013 m.).  Korespondencinių šachmatų srities vyresnysis tarptautinis meistras (2008 m.),  šachmatų olimpietis.

Biografija 
Mokėsi Vilniaus miesto šachmatų ir šaškių sporto mokykloje. 2005 m. tarptautinis korespondencinių šachmatų meistras. 2008 m. rugsėjo 20-26 d. Plevene (Bulgarija) įvykęs eilinis ICCF Kongresas suteikė vyresniojo tarptautinio meistro  titulą.

Pasiekimai 
 1996–1998, 2002–2010 m. Šachmatų olimpiada
 1989 m. Lietuvos vyrų šachmatų čempionatas, 3-ioji vieta
 1991 m. Lietuvos vyrų šachmatų čempionatas, 2-oji vieta
 2002 m. Lietuvos vyrų šachmatų čempionatas, 3-ioji vieta
 2004 m. Lietuvos vyrų šachmatų čempionatas,  1-oji vieta
 2006 m. Lietuvos vyrų šachmatų čempionatas, 3-ioji vieta 
 2007 m. Lietuvos vyrų šachmatų čempionatas, 3-ioji vieta 
 2008 m. Lietuvos šachmatų čempionatas, 2-oji vieta
 2009 m. Lietuvos vyrų šachmatų čempionatas, 7-oji vieta
 2013 m. Lietuvos vyrų šachmatų čempionatas, 1 vieta

Komandinės varžybos 
Darius Zagorskis nemažai dalyvauja ir komandinėse varžybose.
Žaidė už Lietuvos rinktinę 1996 - 1998, 2002 -  2010  m. šachmatų olimpiadose.
1997, 2007, 2011, 2013 m.  Europos komandiniuose šachmatų čempionatuose
Žaidė už Vilniaus klubines šachmatų komandas: Kaisė (1994-1996,)  NSEL 30 (2005-2007)m., VŠŠSM (2008 -2009) m.  ir LSK Makabi (2017) Europos šachmatų klubų taurės varžybose.

Šaltiniai 

Lietuvos šachmatininkai
Šachmatų didmeistriai
Massimo Ranieri

Massimo Ranieri (tikrasis vardas Giovanni Calone; g. 1951 m. gegužės 3 d. Neapolyje) – italų dainininkas ir aktorius.

Dainininko karjerą pradėjo 1964 metais, įrašęs keturias dainas: „Tanti auguri signora“, „Se mi aspetti stasera“, „Non chiudere la porta“ ir „La Prima Volta“, tačiau nei viena iš jų populiarumo nesulaukė.

Atlikėjas išgarsėjo 1970 metais, kai su daina „Vent’anni“ laimėjo „Canzonissima“ konkursą, o antrąkart pergalę pasiekė po dvejų metų – su kūriniu „Erba di casa mia“.

Massimo kine debiutavo 1970 metais filme „Metello“, tai jam pelnė David di Donatello kino apdovanojimą geriausio aktoriaus kategorijoje. 1971 m. jis atstovavo Italijai 1971 m. „Eurovizijos“ konkurse Dubline, kur su daina „L’amore è un attimo“ užėmė penktą vietą. Vėliau daina buvo išleista dar keturiomis kalbomis. Po dvejų metų Massimo dar kartą išvyko į „Euroviziją“, bet tąkart su kūriniu „Chi sarà con te“ liko tryliktas.

Dainininko populiarumas pradėjo mažėti 8-to dešimtmečio viduryje, dėl to daugiausiai skyrė aktoriaus karjerai. Bendradarbiavo su Mauro Bolognini, Giuseppe Patroni Griffi, Giorgio de Lullo, Giorgio Strehler ir Maurizio Scaparro, taip pat vaidino pjesėse ir miuzikluose.

1988 metais Massimo su daina „Perdere l’amore“ laimėjo Sanremo festivalį.

Nuorodos 

 Oficialus tinklalapis – massimoranieri.it

|-

Italijos atlikėjai
Pop atlikėjai
Italijos aktoriai
Italijos atstovai Eurovizijoje
1971 m. Eurovizijos dalyviai
1973 m. Eurovizijos dalyviai
Kęstutis Labeckas

Kęstutis Labeckas (1988 m. gruodžio 12 d. Vilniuje – 2022 m. sausio 17 d.) – Lietuvos šachmatininkas, tarptautinis meistras (nuo 2009 m.), Lietuvos vyrų šachmatų rinktinės narys.

Biografija 
Šachmatais žaidė nuo šešerių metų. Nuo 1996 m. iki 2006 m. – Lietuvos jaunučių-jaunių rinktinės narys. Daugkartinis Lietuvos jaunučių – jaunių šachmatų čempionatų prizininkas ir laimėtojas. 2012 metais Lietuvos edukologijos universiteto Filologijos fakultete baigė rusų filologijos ir tarpkultūrinės komunikacijos bakalauro studijas. Specialybė – rusų kalbos mokytojas.

Pradėjo dirbti šachmatų mokytoju 2012 m.  Kaip šachmatų būrelio vadovas dirbo žydiškoje Vilniaus Šolomo Aleichemo gimnazijoje, Vilniaus Vytės Nemunėlio pradinėje mokykloje, Vilniaus Sofijos Kovalevskajos vidurinėje mokykloje (1-7 klasėse, aukšto meistriškumo), Vilniaus Gabijos gimnazijoje. Nuo 2014 m. rugsėjo mėn. buvo Vilniaus mokymo centro mokytojas.

2015 m. Lietuvos savivaldybių tarybų rinkimų kandidatas į Vilniaus miesto savivaldybės tarybą. Iškėlė Lietuvos valstiečių ir žaliųjų sąjunga. Vedė individualias ir grupines šachmatų pamokas vaikams ir suaugusiems.

Pasiekimai 
 1997 m. Pasaulio jaunių U10 šachmatų čempionatas, Kanai (Prancūzija): 6,5 tšk., 25 vieta tarp 88 dalyvių.
 1998 m. Europos jaunių U10 šachmatų čempionatas, Miurek Austrija 4,5 tšk, 22vieta  tarp 52 dalyvių
 1999 m. Pasaulio jaunių U12 šachmatų čempionatas, Oropesa del Mar (Ispanija): 6,5 tšk 20 vieta tarp 101 dalyvių.
 2000 m. Europos jaunių U12 šachmatų čempionatas, Kalithea Graikija 4,5 tšk. 27 vieta tarp 50 dalyvių.
 2001 m. Pasaulio jaunių U14 šachmatų čempionatas, Oropesa del Mar (Ispanija): 4 tšk., 85 vieta tarp 106 dalyvių.
 2001 m. Europos jaunių U14 komandinės šachmatų pirmenybės Novi Sad Serbija 2 vieta tarp dalyvių 16 
 2005 m. Europos jaunių U18 klasikinė kontrolė šachmatų čempionatas Herceg Novi Juodkalnija 4,5 tšk 37 vt tarp 66 dalyvių.
 2005 m. Europos jaunių U18 žaibo šachmatų čempionatas Herceg Novi Juodkalnija 5,5 tšk, 7 vieta tarp 26 dalyvių.
 2005 m. Europos jaunių U18 komandinės šachmatų pirmenybės Herceg Novi Juodkalnija 4 vieta atstovaujant jungtinei Lietuvos Slovenijos rinktinei tarp 25 dalyvių.
 2011 m. Europos komandinis šachmatų čempionatas, 3 taškai iš 9
 2012 m. Šachmatų olimpiada, 5 taškai iš 9

Bibliografija 

 Šiuolaikiniai šachmatai su Kęstučiu Labecku. 2015-02-06. Puslapiai: 51. Leidykla: Petro ofsetas
 Šachmatai nuo pradžių iki akademijos.  2015-11-20.  Puslapiai 110. Leidykla: Petro ofsetas

Šaltiniai 

 http://www.chessscotland.com/archives/austria98.htm 
 http://euroyouth2005.youthchess.org/Euroblitz/konacna%20tabela/B18kontab.htm 
 http://euroyouth2005.youthchess.org/ 

Lietuvos šachmatininkai
Stokrotka

„Stokrotka“ () – prekybos tinklas Lenkijoje. Tai yra viena iš mažmeninės prekybos grupės „Maxima Grupė“, kuri koordinuoja „Emperia Holding SA“, dalis.

Istorija 

Įmonė buvo įkurta 1994 metais Liubline. Pirmasis šio tinklo prekybos centras savo veiklą pradėjo 1996 metais Lenčnoje, netoli Liublino. „Stokrotka“ yra viena iš didžiausių mažmeninės prekybos tinklų Lenkijoje. 2014 m. „Stokrotka Sp. z o.o.“ tapo daugiau nei 240 prekybos centrų ir parduotuvių „Stokrotka“ operatorius. Tinkle dirba apie 7500 darbuotojų.

2018 m. „Maxima Grupė“ už 276 mln. eurų įsigijo 93,7 proc. „Emperia Holding“ bendrovės akcijų. „Maxima grupė“ pranešė, kad sujungs valdomus tinklus Lenkijoje – prie prekybos tinklo „Stokrotka“ bus prijungtas 2012 metais įsigytas tinklas „Aldik“. Integraciją planuojama užbaigti šių metų rudenį, o jo prekės ženklas bus „Stokrotka“ – metų pabaigoje jis turėtų valdyti 563 parduotuves.

Logotipai

Šaltiniai 

Lenkijos įmonės
Prekybos tinklai
Emilis Pileckis

Emilis Pileckis (g. 1990 m. birželio 27 d. Vilniuje) – Lietuvos šachmatininkas,
tarptautinis meistras (nuo 2009 m.), Lietuvos žaibo šachmatų čempionas (2009 m.), Lietuvos vyrų šachmatų rinktinės narys, šachmatų olimpietis.

Biografija 
Mokėsi Vilniaus Mstislavo Dobužinskio vidurinėje mokykloje. Vilniaus miesto fizikos, chemijos, matematikos olimpiadų dalyvis ir prizininkas. Nuo 2005 metų dalyvaudavo ir nugalėdavo respublikinėse fizikos olimpiadose ir fizikos čempionatuose. 2009 metais papildomo ugdymo mokyklos „Fizikos Olimpas“ 15-osios laidos absolventas, gavo mokyklos baigimo bronzos pažymėjimą. Tais pačiais metais dalyvavo Tarptautinėje fizikos olimpiadoje (Meksika), kurioje gavo pagyrimo raštą. Valstybinių egzaminų fizikos ir matematikos įvertinimai buvo 100 iš 100 balų. 2009–2013 metais Vilniaus universiteto Fizikos fakultete baigė fizikos bakalauro, 2013–2015 m. – fizikos magistro studijas. Kelerius metus dirbo papildomo ugdymo mokykloje Fizikos Olimpas.

Treneris – Rišardas Fichmanas.

Pasiekimai 
 2001 m. Pasaulio jaunių šachmatų čempionatas, Oropesa del Mar (Ispanija): 6 tšk., 37 vieta iš 117 dalyvių
 2002 m. Pasaulio jaunių šachmatų čempionatas, Heraklionas (Graikija): 5½ tšk., 49 vieta iš 125 dalyvių
 2003 m. gegužės 2-4 d. Lietuvos jaunučių ir jaunimo šachmatų žaidynės, Druskininkai (Centras „Dainava“): 2 vieta (Jaunučių komandinės rungtyje kartu su komanda „Vilnius-1“). Treneriai: Jonas Sidabras ir Pavelas Rubinas
 2004 m. Pasaulio jaunių šachmatų čempionatas, Heraklionas (Graikija): 6 tšk., 40 vieta iš 114 dalyvių
 2005 m. Pasaulio jaunimo šachmatų čempionatas, Stambulas (Turkija): 5½ tšk. iš 13, 71 vieta iš 92 dalyvių
 2007 m. Pasaulio jaunimo šachmatų čempionatas, Jerevanas (Armėnija): 6 tšk. iš 13, 51 vieta iš 80 dalyvių
 2008 m. Lietuvos vyrų šachmatų čempionatas, VI–VIII (VII) vieta
 2009 m. kovo 23-25 d. 57-oji Lietuvos mokinių fizikos olimpiada (Vilnius, Pedagogų profesinės raidos centras): II vieta (XII klasė)
 2008 m. Europos šachmatų čempionatas, Plovdivas (Bulgarija): 5½ tšk., 11 vieta iš 323 dalyvių
 2008 m. VPU jaunųjų matematikų olimpiada (11 klasė)
 2008 m. Tarptautinis šachmatų festivalis „Moscow Open 2008“, Maskva (Rusija)
 2008 m. kovo mėn. dešimties dalyvių „Hamont cup“ turnyras (Čekija), 1 vieta, surinko 7 taškus iš 9 galimų
 2009 metų Lietuvos žaibo šachmatų čempionas, 10½ taško iš 11 galimų
 2012 m. Lietuvos studentų greitųjų šachmatų čempionatas, Lietuvos universitetinių aukštųjų mokyklų vicečempionas individualioje įskaitoje (tarp 31 vaikinų), 2 vieta (tarpusavio susitikimą pralaimėjo čempionui Matui Narmontui, VU)
 Lietuvos aukštųjų mokyklų studentų šachmatų varžybos, komandinėje įskaitoje su VU komanda – Mikas Liatukas (Ekonomikos f.), Emilis Pileckis (Fizikos f.), Matas Narmontas (Chemijos f.) ir Salomėja Zaksaitė (Teisės f.) – laimėjo 1-ąją vietą tarp 5 universitetų komandų.
 2012–2014 m. šachmatų olimiados (su Lietuvos komanda)

Apdovanojimai 
 Metų šachmatininkas (iki 20 metų) – nugalėtojas Lietuvos šachmatų nominacijoje už laimėjimus 2006–2007 metais, Vilniaus įgulos karininkų ramovė

Šaltiniai

Išorinės nuorodos 

Emilis Pileckis

Lietuvos šachmatininkai
At. Long. Last. ASAP

At. Long. Last. A$AP – antrasis studijinis amerikiečių hiphopo atlikėjo A$AP Rocky albumas, išleistas 2015 m. gegužės 26 d. Albumas turėjo pasirodyti birželio 2 d., tačiau buvo nutekintas į internetą ir išleidimo data buvo pakeista. Albume dainas kartu atlieka ir kiti atlikėjai, kaip, pavyzdžiui, M.I.A., Schoolboy Q, Kanye West, Rod Stewart, Lil Wayne ir kiti. Albumas susilaukė daugybės teigiamų kritikų įvertinimų ir debiutavo pirmoje „Billboard 200“ topo vietoje.

Dainų sąrašas 

2015 albumai
Sangina

Sangina (, ) – medžiaga piešimui, lazdelių pavidalo, gaminama iš kaolino ir geležies oksidų.

Naudojama dailėje. Spalvinė gama – nuo rudos iki raudonos spalvų. Ypač tinka piešti portretams ir aktams dėl spalvos artumo kūno spalvai. Piešimo metu sanginą galima suvilgyti vandeniu, dėl ko išgaunama kitokia reikiama tekstūra ir štricho charakteris. Sanginą galima trinti piešiamos medžiagos paviršiuje (paprastai tai popierius, kartonas) norint išgauti minkštesnius atspalvius ar reikiamą iliuziją.

Ši technika žinoma nuo Leonardo da Vinci, Rafaelio laikų, bet didžiausio populiarumo sulaukė XVII–XVIII a. Ja piešė Peter Paul Rubens, Jean-Antoine Watteau, Jean-Honoré Fragonard, Jean-Baptiste-Siméon Chardin.

Lietuvoje 
Sangina daugiausia naudota kaip akademinio piešimo priemonė mokymo pagrindais.

Dailės technikos
Nagi, vaikine, šauk!

Nagi, vaikine, šauk! () – 1971 m. sukurtas vesternas.

Pagrindiniai aktoriai 
 Aktorius – vaidmuo
 Fabio Testi –Rojus
 Eduardo Fajardo – Redfildas
 Massimo Serato – Emiljanas
 Luciano Pigozzi – Manolo
 Charo lopez – Džesika
 Jose Calvo – Choselito

Turinys 

Rojus Grynfordas pabėgo iš kalėjimo ir rado prieglobstį nedideliame kalnakasių kaimelyje Meksikoje. Netrukus jis supranta, kad ir čia nebus ramaus gyvenimo, nes gyventojus terorizuoja trejetas banditų. Rojus imasi misijos šiuos sunaikinti ir gražinti kalnakasiams viską, kas iš jų buvo pagrobta... 

1971 filmai
Italijos filmai
Ispanijos filmai
Vesternai
Nenaviščė

Nenaviščė () – kaimas Lenkijoje, Didžiosios Lenkijos vaivadijoje, Rogozno apskrityje, Obornikų valsčiuje, apie 9 km į pietus nuo Rogozno. Įsikūręs tarp Mažojo ir Didžiojo Nenviščės ežerų.

Pavadinimas 

Kaimo pavadinimas veikiausiai kilęs nuo žodžio nienawiszcz („neapykanta“).

Pirmą kartą šaltiniuose minimas kaip Nenaviscz (1388 m.), vėliau dar kaip Naviscz (1389 m.), Nienawiść (1427 m.), Nawyscz (1464 m.), Nyenawisz (1475 m.).

Šaltiniai 
 Przewodnik „Rogoźno i okolice“ wyd. Rogoźno Wlkp. 1998 Autor zbiorowy. ISBN 83-901464-2-8 Wydawca: Towarzystwo przyjaciół Rogoźna Muzeum Regionalne im. Wojciechy DUTKIEWICZ w Rogoźnie

Lenkijos gyvenvietės
How Big, How Blue, How Beautiful

How Big, How Blue, How Beautiful – trečiasis studijinis britų indie rock grupės „Florence and the Machine“ albumas, išleistas 2015 m. gegužės 29 d. Tai – pirmasis grupės albumas per tris su puse metų, kadangi grupė darė kūrybinę pertrauką. Albumas susilaukė gerų kritikų įvertinimų ir debiutavo pirmoje vietoje Jungtinėje Karalystėje bei JAV.

2016 m. „Grammy“ apdovanojimuose "How Big How Blue How Beautiful" buvo nominuotas geriausio vokalinio pop albumo nominacijoje. Singlas "Ship to Wreck" buvo nominuotas geriausio grupinio pop atlikimo nominacijoje, o "What Kind of Man" - geriausios roko dainos ir geriausio roko atlikimo.

Dainų sąrašas 

2015 albumai
Will Young

William Robert „Will“ Young (g. 1979 m. sausio 20 d.) – britų dainininkas, dainų autorius ir aktorius. Atlikėjas išgarsėjo 2002 m., laimėjęs patį pirmąjį „Pop Idol“ konkursą. Po dviejų savaičių nuo laimėjimo buvo išleistas debiutinis jo singlas „Anything Is Possible“, kuris tapo greičiausiai parduodamu debiutiniu įrašu Jungtinėje Karalystėje. Tais pačiais metais buvo išleistas ir atlikėjo debiutinis albumas „From Now On“, kuris iškart pasiekė pirmąją vietą šalyje. Iš viso Will Young yra išleidęs septynis studijinius albumus, kurie visi susilaukė didelio populiarumo.

Diskografija 
 From Now On (2002)
 Friday’s Child (2003)
 Keep On (2005)
 Let It Go (2008)
 Echoes (2011)
 85% Proof (2015)
 Lexicon (2019)

Nuorodos 
 
 

Jungtinės Karalystės atlikėjai
85% Proof

85% Proof – šeštasis studijinis britų atlikėjo Will Young albumas, išleistas 2015 m. gegužės 25 d. Albumas susilaukė teigiamų kritikų įvertinimų ir debiutavo pirmoje vietoje Jungtinėje Karalystėje, tapdamas ketvirtuoju atlikėjo albumu, pasiekusiu topo viršūnę.

Dainų sąrašas

2015 albumai
Neco (dainininkas)

Neco (tikrasis vardas Tahir Nejat Özyılmazel; g. 1948 m. liepos 24 d. Jozgate) – Turkijos dainininkas ir aktorius.

1982 metais vykusiame XXVII „Eurovizijos“ dainų konkurse Turkijai atstovauti buvo deleguotas atlikėjas Neco su kūriniu „Hani?“. Gauti 20 taškų iš Liuksemburgo (8 taškai), Austrijos, Norvegijos, Šveicarijos (po 3 taškus), Olandijos (2 taškai) ir Suomijos (1 taškas) valstybei tarp 18 dalyvių leido pakilti tik iki 15 vietos.

1984 m. Neco su daina „Olmaz Olsun“ Turkijos nacionalinėje atrankoje užėmė antrą vietą, o 1989-ais atrankos konkurse dalyvavo dar kartą, tačiau su kūriniu „Fora fora“ liko vienuoliktoje vietoje.

2002–2004 m. vaidino televizijos seriale „Tatlı Hayat“ su žinomais Turkijos aktoriais Türkân Şoray, Haluk Bilginer ir Çolpan İlhan.

Diskografija

Albumai 
 Neco Mucizesi (1977)
 Dört Mevsim (1979)
 Bugün ve Yarınlara (1984)
 Hayallerimi Bırak (1989)
 Hafif Hafif (1991)

Nuorodos 
 Oficiali atlikėjo svetainė – necolive.com 

|-

Turkijos atlikėjai
Pop atlikėjai
Turkijos atstovai Eurovizijoje
1982 m. Eurovizijos dalyviai
Dave Matthews Band

Dave Matthews Band (dažnai rašoma tiesiog DMB) – amerikiečių roko grupė iš Šarlotsvilio, susikūrusi 1991 m. Iš viso grupė yra išleidusi devynis studijinius albumus, iš kurių ne pats naujausias „Away from the World“ 2012 m. rugsėjį debiutavo pirmoje „Billboard 200“ topo vietoje, tapdamas šeštuoju grupės albumu iš eilės, pasiekusiu pirmąją vietą. 2010 m. duomenimis, „Dave Matthews Band“ visame pasaulyje yra pardavę daugiau, nei 30 milijonų įrašų.

Grupės nariai 
Dabartiniai nariai
 Dave Matthews – vokalas, gitara (1991–dabar)
 Carter Beauford – būgnai, perkusija, papildomas vokalas (1991–dabar)
 Stefan Lessard – bosinė gitara (1991–dabar)
 Jeff Coffin – saksofonas, pučiamieji (2008–dabar)
 Boyd Tinsley – smuikas, vokalas, mandolina (1992–dabar)
 Tim Reynolds – gitara (1998–1999, 2008–dabar)
 Rashawn Ross – trimitas, papildomas vokalas (2005–dabar)
Buvę nariai
 LeRoi Moore – saksofonas, pučiamieji, papildomas vokalas (1991–2008, mirė 2008 m. rugpjūčio 19 d.)
 Peter Griesar – klavišiniai, papildomas vokalas (1991–1993)
 Butch Taylor – klavišiniai, papildomas vokalas (1998–2008)

Diskografija 
 Remember Two Things (1993)
 Under the Table and Dreaming (1994)
 Crash (1996)
 Before These Crowded Streets (1998)
 Everyday (2001)
 Busted Stuff (2002)
 Stand Up (2005)
 Big Whiskey and the GrooGrux King (2009)
 Away from the World (2012)
Come Tomorrow (2018)

Nuorodos 
 
 

JAV roko atlikėjai
Away from the World

Away from the World – aštuntasis studijinis amerikiečių roko grupės „Dave Matthews Band“ albumas, išleistas 2012 m. rugsėjo 11 d. Albumas susilaukė teigiamų kritikų įvertinimų ir debiutavo pirmoje „Billboard 200“ vietoje, tapdamas šeštuoju iš eilės grupės albumu, pasiekusiu topo viršūnę. „Dave Matthews Band“ tapo vietintele grupe, kurios šeši iš eilės albumai pasiekė pirmąją vietą.

Dainų sąrašas 

2012 albumai
2015 m. Copa América

2015 m. Copa América – CONMEBOL rengiamas Copa América futbolo turnyras, vykęs 2015 m. birželio 11–liepos 4 dienomis Čilėje. Čempionatas pagal pirminį susitarimą turėjo vykti Brazilijoje, tačiau dėl šioje šalyje vykusių 2013 m. Konfederacijos taurės, 2014 m. pasaulio futbolo čempionato varžybų ir artėjančių 2016 m. olimpinių žaidynių, buvo nuspręsta šios teisės atsisakyti. Tada čempionato rengimu ryžosi apsiimti Čilė.

Čempionais pirmą kartą tapo šeimininkai čiliečiai, finale po 11 m baudinių serijos palaužę Argentiną.

Dalyviai 

Čempionate tradiciškai dalyvavo visos CONMEBOL zonos komandos bei 2 kviestinės rinktinės. Be nuolatinių turnyro svečių, Meksikos rinktinės, Copa América čempionate debiutavo Jamaikos rinktinė.

 
 
 
  (šeimininkai)

 
 
  (kviestinė)
  (kviestinė)
 
 
 
  (ginantys titulą)

Stadionai

Sudėtys 

Tradiciškai kiekvieną rinktinę sudaro 23 futbolininkai, iš jų 2-3 vartininkai.

Varžybos 
Po grupių turnyro į kitą etapą patenka 1-2 vietas grupėse užėmusios komandos bei dvi 3 vietas užėmusios komandos.

A grupė

B grupė

C grupė

Atkrentamosios varžybos

Ketvirtfinaliai

Pusfinaliai

Dėl 3-os vietos

Finalas

Įvarčių autoriai 
4 įvarčiai

  Eduardo Vargas
  Paolo Guerrero

3 įvarčiai

  Sergio Agüero
  Arturo Vidal
  Lucas Barrios

2 įvarčiai

  Ángel Di María
  Gonzalo Higuaín
  Marcelo Martins Moreno
  Charles Aránguiz
  Miller Bolaños
  Enner Valencia
  Raúl Jiménez
  Matías Vuoso

1 įvartis

  Lionel Messi
  Javier Pastore
  Marcos Rojo
  Ronald Raldes
  Martin Smedberg-Dalence
  Douglas Costa
  Neymar
  Roberto Firmino
  Robinho
  Thiago Silva
  Mauricio Isla
  Gary Medel
  Alexis Sánchez
  Jeison Murillo
  Édgar Benítez
  Derlis González
  Nelson Haedo Valdez
  André Carrillo
  Christian Cueva
  Claudio Pizarro
  José Giménez
  Cristian Rodríguez
  Nicolás Fedor
  Salomón Rondón

Į savo vartus
  Ronald Raldes (Čilės naudai)
  Gary Medel (Peru naudai)

Šaltiniai

Nuorodos 
 Oficiali svetainė

2015 sporte
Copa América čempionatai
Lorano eilutė

Lorano eilutė – kompleksinės funkcijos f(z) skleidinys laipsnine eilute, kurioje yra ir nariai su neigiamais laipsniais. Pavadinta vardu prancūzų matematiko Pjero Alfonso Lorano, 1843 metais išspausdinusio straipsnį apie šios eilutės savybes. Nors yra teigiama, kad Karlas Vejerštrasas jau 1841 metais atrado tas eilutes, tik kad straipsnis apie tai buvo publikuotas gerokai vėliau, jau po mokslininko mirties.

Apibrėžimas 

Kompleksinės funkcijos f(z) Lorano eilutė taške c yra užrašoma:

Ši eilutė yra dviejų eilučių suma:
  – narių su neneigiamais laipsniais dalis vadinama reguliarioji Lorano eilutės dalis (klasikinė Teiloro eilutė).
  – dalis su neigiamais laipsniais vadinama pagrindine Lorano eilutės dalimi.

Lorano eilutė konverguoja tik jei konverguoja ir reguliarioji, ir pagrindinė eilutės dalys.

Koeficientai an yra konstantos, aprašomos Koši integraline formule:

Integravimo kelias  yra savęs nekertantis uždaras kontūras, viduje turintis tašką c, apeinamas laikrodžio rodyklės kryptimi. 
Taško c aplinkoje funkcija f(z) turi būti holomorfinė (analizinė).

Kompleksinė analizė
Drones

Drones – septintasis studijinis britų roko grupės „Muse“ albumas, išleistas 2015 m. birželio 5 d. Albume skambanti muzika buvo panašesnė į ankstesnį grupės skambesį – mažiau elektronikos, daugiau roko elementų. Tačiau kritikai albumą vertino skirtingai: vieni gyrė muziką, bet kiti negailėjo pastabų dainų žodžiams. Nepaisant to, albumas debiutavo pirmoje vietoje Jungtinėje Karalystėje, tapdamas penktuoju grupės albumu, pasiekusiu topo viršūnę.

2016 m. „Grammy“ apdovanojimuose „Drones“ laimėjo apdovanojimą už geriausią roko albumą.

Dainų sąrašas 

Muse albumai
2015 albumai
Betsafe

„Betsafe“ – „Betsson“ bendrovės lažybas ir kazino paslaugas teikiančių svetainių prekės ženklas. „Betsafe“ prekės ženklą Lietuvoje valdo UAB „Lošimų strateginė grupė“. „Betsafe“ yra oficialus Lietuvos krepšinio federacijos, bei generalinis Lietuvos krepšinio lygos (Betsafe-LKL) rėmėjas.

„Betsafe“ bendrovė buvo įkurta 2006 metais, Norvegijoje, ir aktyviausiai veikė šioje bei kitose Skandinavijos šalyse – Suomijoje bei Švedijoje. Laikui bėgant „Betsafe“ kompanija išsiplėtė ir 2011 metais ją už už 60 mln. eurų įsigijo Švedijos azartinių lošimų kompanija „Betsson“.

2016 metais „Betsson“ įsigijo Lietuvoje nuo 2009 metų veikusį prekės ženklą „Tonybet“. Nuo 2017 metų gegužės 3 d. „Tonybet“ Lietuvoje pakeitė pavadinimą ir tapo „Betsafe“.

Šaltiniai 

Švedijos įmonės
Matchbox Twenty

Matchbox Twenty (dar kartais rašoma kaip Matchbox 20) – amerikiečių roko grupė iš Orlando, susikūrusi 1995 m. Grupė išgarsėjo 1996 m. išleidusi debiutinį albumą „Yourself or Someone Like You“, kuris iškart tapo populiariu visame pasaulyje. Šiuo metu grupė yra išleidusi keturis studijinius albumus, iš kurių naujausiasis, „North“, buvo išleistas 2012 m. rugsėjį ir debiutavo pirmoje „Billboard 200“ topo vietoje.

Grupės nariai 
Dabartiniai nariai
 Rob Thomas – vokalas, gitara, klavišiniai, pianinas (1995–dabar)
 Brian Yale – bosinė gitara, papildomas vokalas (1995–dabar)
 Paul Doucette – būgnai, perkusija, papildomas vokalas (1995–2007, 2010–dabar; studijiniai įrašai); gitara, pianinas, perkusija, papildomas vokalas (2007–dabar)
 Kyle Cook – gitara, mandolina, bandža, vokalas (1995–dabar)

Buvę nariai
 Adam Gaynor – gitara, papildomas vokalas (1995–2005)

Diskografija 
 Yourself or Someone Like You (1996)
 Mad Season (2000)
 More Than You Think You Are (2002)
 North (2012)

Nuorodos 
 
 

JAV roko atlikėjai
Alternatyvaus roko atlikėjai
Didysis apskritimas

Didysis apskritimas – apskritimas, gaunamas perkirtus sferą plokštuma einančia per jos centrą. Bet kurio didžiojo apskritimo spindulys visada lygus sferos spinduliui. Kertant sferą ne per centrą gaunami mažieji apskritimai.

Per bet kokius du nesutampančius taškus ant sferos galima nubrėžti tik vieną didįjį apskritimą (jei jie nėra ant tiesės, einančios per sferos centrą). Per du taškus, esančius tiesės, einančios per sferos centrą, ir sferos paviršiaus susikirtime galima nubrėžti be galo daug didžiųjų apskritimų.
Trumpesnioji didžiojo apskritimo lanko dalis, jungianti du taškus visada yra trumpiausias atstumas tarp jų (sferos paviršiumi). Didieji apskritimai sferinėje geometrijoje atitinka tiesės sąvoką. Didieji apskritimai yra geodezinės linijos sferoje. 

Didysis apskritimas taip pat trumpiausias atstumas su mažiausiu kreivumu, kuris šiuo atveju lygus .

Didžiųjų apskritimų pavyzdžiais dangaus sferoje yra horizontas, dangaus pusiaujas, ekliptika.

Sferinė astronomija
Andre Iguodala

Andrė Taileris Iguodala (; g. 1984 m. sausio 28 d.) – JAV krepšininkas, rungtyniaujantis Miami „Heat “ komandoje, JAV vyrų krepšinio rinktinės narys, 2015 m. NBA čempionas ir finalo naudingiausias žaidėjas.

Pasiekimai 
 2015, 2017, 2018m. NBA čempionas
 2015 m. NBA finalo naudingiausias žaidėjas
 2012 m. auksas Olimpinėse žaidynėse
 2010 m. auksas Pasaulio krepšinio čempionate

Nuorodos 

 http://www.nba.com/playerfile/andre_iguodala

Iguodala, Andre
Iguodala, Andre
San Migel de Aljendė

San Migel de Aljendė () – miestas vidurio Meksikoje, Gvanachuato valstijoje, 97 km nuo Gvanachuato miesto. Svarbus turistinis, menų centras. Taip pat metalo apdirbimo, maisto, medienos apdirbimo pramonė. Žemės ūkis (gyvulininkystė, kukurūzų, pupelių, kviečių auginimas). Vystomi tradiciniai amatai.

Paveldas 

Miestas žymus savo architektūriniu paveldu. Yra XVII a. neogotikinė Šv. Arkangelo Mykolo bažnyčia, XVIII a. Nekaltojo Prasidėjimo seserų vienuolynas (dabar Ignasijo Ramireso kultūros centras) su bažnyčia, 1759 m. baroko ir neoklasicizmo bruožų turintys Aljendės namai-muziejus, 1736 m. statyti savivaldos rūmai, XVIII a. Šv. Pranciškaus, Sveikatos Mergelės, Šv. Pilypo bažnyčios, viešoji biblioteka, teatras, inkvizitoriaus namai it kiti XVIII–XIX a. kolonijinės architektūros statiniai. Dėl savo architektūros 2008 m. San Migel de Aljendė ir už 14 km esantis Atotonilko sanktuariumas buvo įtraukti į UNESCO pasaulio paveldo sąrašą.

Istorija 

Vietovė iki ispanų atkeliavimo buvo apgyvendinta indėnų genčių (taip vadinamų čičimekų). XVI a. ispanai bandė įkurti San Migelio kaimą, bet indėnai jį ne sykį užpuolė. Dabartinė gyvenvietė buvo įkurta 1555 m. Kūrėsi kaip karinis taškas prie svarbaus sidabro gabenimo kelio iš Sakatekaso į Meksiką. Vėliau suklestėjo kaip tekstilės pramonės centras, tapo vienu svarbiausių Naujosios Ispanijos miestų. Tada ir sukurta San Migel de Aljendės architektūra. XIX a. miesto reikšmė sumenko. 1826 m. pavadintas karvedžio Ignasijo Aljendės garbei. Kurį laiką miestas buvo tapęs beveik vaiduokliu, bet 1938 m. iškilo kaip meno centras, kai čia atsikėlė menininkas Sterlingas Dikinsonas. Jis įsteigė menų mokyklą, kuri pritraukė nemažai Meksikos ir JAV menininkų. Vėliau iškilo ir turistinė miesto svarba.

Meksikos miestai
Paletės keitimas

Paletės keitimas – kompiuterinių žaidimų grafikos kūrime naudojamas metodas, kuriuo nauji objektai kuriami tiesiog pakeičiant senų objektų paletės spalvas. Naudojamas atskirti dviejų žaidėjų veikėjams, įvesti naujus personažus, sukurti lengvai vizualiai identifikuojamą žaidimo daiktų hierarchiją (pvz., retesni daiktai atrodo taip pat, tik yra kitos spalvos), sportiniuose žaidimuose kaip būdas atskirti dvi komandas, ir kitur.

Svarbiausia paletės keitimo atsiradimo priežastis buvo kompiuterio atminties taupymas. Ankstyvais kompiuterinių žaidimų laikais, kuomet pagrindinės laikmenos buvo žaidimo kasetės, atmintis buvo labai brangi ir taupytina. Kadangi šiuo būdu naujiems objektams nereikėdavo kurti naujos grafikos, būdavo sutaupoma ir kompiuterio atminties, ir sumažėdavo darbo prie žaidimo kūrimo. Vienas žymiausių paletės keitimo atvejų buvo ankstyvieji Mortal Kombat serijos žaidimai, dažnai pristatydavę naujus nindzių ar kt. veikėjus, kurie atrodydavo lygiai kaip senesni veikėjai tik kitokių spalvų drabužiais (pvz., Scorpion ir Sub-Zero). Super Mario žaidime antras veikėjas Luigi buvo sukurtas pakeičiant Mario paletę.

Nuorodos 

Straipsnis apie paletės keitimą TV tropes puslapyje
Straipsnis apie paletės keitimą Mortal Kombat enciklopedijoje
Straipsnis apie įvairius šį metodą naudojusius žaidimus PC world

Kompiuteriniai žaidimai
2013 m. CONCACAF Aukso taurė

2013 m. CONCACAF Aukso taurė – dvyliktasis CONCACAF Aukso taurės turnyras, 2013 m. liepos 7–28 d. vykęs JAV. Turnyre dalyvavo 12 komandų (visos iš CONCACAF zonos).

Čempionais tapo amerikiečiai, finale 1–0 įveikę panamiečius.

Stadionai 

Čempionato varžybos vyko 13 JAV stadionų.

Grupių turnyras

A grupė 

  0 – 1 
  1 – 2 
  1 – 0 
  2 – 0 
  0 – 0 
  1 – 3

B grupė 

  2 – 2 
  0 – 2 
  0 – 2 
  1 – 0 
  1 – 0 
  0 – 2

C grupė 

  3 – 0 
  1 – 6 
  4 – 1 
  1 – 0 
  4 – 0 
  1 – 0

Atkrentamosios varžybos

Įvarčių autoriai 
5 įvarčiai

  Gabriel Torres

  Landon Donovan

  Chris Wondolowski

4 įvarčiai
  Rodolfo Zelaya

3 įvarčiai

  Ariel Martínez

  Marco Fabián

  Blas Pérez

2 įvarčiai

  Michael Barrantes
  José Ciprian Alfonso
  Jean-Eudes Maurice

  Raúl Jiménez
  Luis Montes
  Kenwyne Jones

  Joe Corona
  Eddie Johnson
  Brek Shea

1 įvartis

  Ian Gaynair
  Jairo Arrieta
  Yénier Márquez
  Marvin Chávez
  Jorge Claros
  Rony Martínez
  Nery Medina

  Andy Najar
  Kévin Parsemain
  Fabrice Reuperné
  Miguel Ángel Ponce
  Jairo Jiménez
  Carlos Rodríguez
  Román Torres

  Keon Daniel
  Kevin Molino
  Mikkel Diskerud
  Clarence Goodson
  Stuart Holden
  Michael Orozco Fiscal

1 į savo vartus
  Dalton Eiley (Kosta Rikos naudai)

Nuorodos 
 RSSSF statistika

2013 sporte
CONCACAF Aukso taurė
North

North – ketvirtasis studijinis amerikiečių roko grupės „Matchbox Twenty“ albumas, išleistas 2012 m. rugsėjo 4 d. Tai – pirmasis grupės albumas, kuriame skamba tik naujos dainos, nuo 2002 m. išleisto „More Than You Think You Are“. Taip pat tai buvo pirmasis albumas, kuriame negroja gitaristas Adam Gaynor, palikęs grupę 2005 m. Albumas susilaukė teigiamų kritikų įvertinimų ir debiutavo pirmoje „Billboard 200“ topo vietoje, tapdamas pirmuoju grupės albumu, pasiekusiu topo viršūnę.

Dainų sąrašas 

2012 albumai
Tai aš (filmas)

Tai aš () – 1973 m. Italijoje sukurta komedija, kurios režisierius Alberto Lattuada. Pagrindinio vaidmens atlikėjas Giancarlo Giannini pelnė geriausio aktoriaus apdovanojimą San Sebastiano kino festivalyje.

Siužetas 

Langų plovėjas Bjadžis Solisė beviltiškai svajoja išgarsėti, tačiau dabar priverstas laisvu laiku dirbti statistu operos teatre. Kartą jame įvyksta nusikaltimas – nužudoma garsi dainininkė – ir Bjadžis nusprendžia, kad tai jo šansas. Palikęs keletą įkalčių, jis siekia būti apkaltintas nusikaltimu, kurio nepadarė, tikėdamasis tokiu būtu patekti į visų šalies laikraščių pirmuosius puslapius. Svarbiausia, jog jis turi nenuginčijamą alibi, kurį gali patvirtinti garbaus amžiaus buvęs policininkas...

Pagrindiniai aktoriai 
 Aktorius – vaidmuo
 Giancarlo Giannini – Bjadžis Solisė
 Silvia Monti – Žaklina
 Hiram Keller – Kidas
 Orazio Orlando- komisaras
 Patrizia Chiti – Glorija
 Ely Galleani – tranzuotoja
 Carla Mancini

Apdovanojimai 
 Globo d'oro – geriausias aktorius (G. Giannini)
 San Sebastiano kino festivalis – geriausias aktorius (G. Giannini)

Šaltiniai 

1973 filmai
Italijos filmai
Komedijos
Bengalijos katė

Bengalijos katės ()– dirbtinė kačių veislė, išvesta kryžminant laukines () ir namines kates. Kailis primena didžiųjų laukinių kačių. Išvestos JAV, bet vėliau paplito ir Europoje.

Istorija 

Bengalijos katės išvestos JAV. Pradžioje siekta ne išvesti naują veislę, o rasti vaistą nuo kačių leukozės. Ilgainiui kačių mylėtojai pradėjo kryžminti augintines tam, kad išvestų įspūdingai dėmėtą kačių veislę. Kačiukai, gimę po tokių eksperimentų, dažnai gimdavo nevaisingi. 

Visgi veislininkai nenuleido rankų ir toliau mišrino Felis bengalensis su įvairiomis kačių veislėmis. Pirmieji šių eksperimentų jaunikliai paveldėjo laukinių kačių būdą. Dabartinės Bengalijos katės turi apie 10 procentų laukinių kačių kraujo ir yra gerokai švelnesnio charakterio.

Charakteris 

Bengalijos katės yra judrios, smalsios, mėgsta vandenį. Šiai veislei būtina turėti pakankamai vietos žaidimams. Dėl savo kilmės neretai būna užsispyrusios, nuolat ieško grobio. Nemėgsta vienatvės ir tylos.

Su kitomis katėmis ir šunimis sutaria gerai – ypač judraus, nenustygstančio būdo. Mažus kačiukus būtina pratinti prie žmogaus, kitu atveju, užaugusios katės lieka pusiau laukinės.

Fizinės savybės 

Bengalijos katės kūnas raumeningas, stambių kaulų. Užpakalinės kojos kiek ilgesnės už priekines, letenos didelės, apvalios. Gana mažos ausys. Nosis ilga, plati, su nedidelių įlinkiu. akys didelės, migdolo pavidalo.

Kailis tankus, glotnus, minkštas. Plaukas trumpas arba vidutinio ilgio. Būdingi du raštai: dėmėtas ir dryžuotas.

Nuorodos 

 Apie Bengalijos kates 

Kačių veislės
Augustusburgo ir Falkenlusto rūmai

Augustusburgo ir Falkenlusto rūmai () – rūmų ansamblis Vokietijoje, Šiaurės Reino-Vestfalijos žemėje, Briūlio mieste netoli Kelno. Nuo 1984 m. – pasaulio paveldo objektas.

Rūmai pastatydinti XVIII a. pr. Kelno vyskupo-kurfiursto Klemenso Augusto Bavaro. Augustusburgo rūmai baigti statyti 1734 m. Juos baroko stiliumi suprojektavo architektai Johanas Šlaunas (Johann Conrad Schlaun) ir Fransua de Kuviljė (François de Cuvilliés). 1748 m. pridėti rokokiniai laiptai, kuriuos kūrė Johanas Baltazaras Noimanas. Falkenlust – „Medžioklės rūmai“ – pastatyti 1740 m., vadovaujant de Kuviljė. Aplink rūmus Dominkas Žiraras įveisė gėlių sodus, bet XIX a. jie pertvarkyti į kraštovaizdžio sodus.

Rūmai
Vokietijos pilys
Lorenzo Bandini trofėjus

Lorenzo Bandini trofėjus () – sporto apdovanojimas, kasmet įteikiamas automobilių sporto asmenybei. Apdovanojimas skitas pagerbti italų lenktynininką Lorenzo Bandini. Apdovanojimas įteikiamas gimtajame sportininko mieste Brizigeloje.

Nugalėtojai

Šaltiniai 

Automobilių sportas